bayeritt
Store norske leksikon,Realfag,Kjemi,Uorganisk kjemi
Bayeritt er en kjemisk forbindelse som er en av de tre krystallinske modifikasjonene av aluminiumhydroksid. Den har kjemisk formel Al(OH)3.
Modifikasjonen inneholder ikke vannmolekyler i form av hydratvann, men blir ofte feilaktig angitt som β-Al2O3·3H2O. De to andre modifikasjonene av aluminiumhydroksid er hydrargillitt eller gibbsitt, α-Al(OH)3, og nordstranditt. Aluminiumhydroksider inngår i bayerprosessen for fremstilling av aluminiumoksid fra bauxitt til aluminiumfremstilling ved elektrolyse.Ved oppvarming begynner bayeritt å avgi vann ved ca. 140 °C. Ved fortsatt oppvarming til over 1100 °C fører dehydratisering til dannelse av vannfritt aluminiumoksid (α-Al2O3, korund).Bayeritt i finfordelt form brukes som forsterkende pigment i gummi, ved overflatebehandling av papir, i kosmetiske pulvere, som pigment i kaseinmaling og som fyllstoff i støpeplast. Les mer i Store norske leksikon mineraler malm aluminium